In Analogii zum angloamerikanische Sprochgebruuch sait me au sonige Kulture und Kulturelemänt ethnisch, wo in ere westlige bzw. in der globale Zivilisation as Überräst vo Urbevölkerige und vo dene ihre Draditionen läbig si. Bispil dodrfür si die indianische Uriiwohner vo Nordamerika, wo sich as Aghörigi von ere "Indianische Nation" ("Indian Nation") und eso von ere gmeinsame Ethnii verstöhn. Entsprächends gültet für d Uriiwohner vo Australie.